ലോകമാകെ തുറന്നത് പകുതി സ്കൂളുകള്മാത്രം വാഷിങ്ടണ് കോവിഡില് ലോകമാകെയുള്ള സ്കൂളുകള് അടച്ചിട്ട് 19 മാസം. കോവിഡ് കുറയുന്ന സാഹചര്യത്തിലും വീണ്ടും തുറന്നത് പകുതി സ്കൂളുകള് മാത്രമെന്ന് ഗ്ലോബല് എഡ്യൂക്കേഷന് റിക്കവറി ട്രാക്കര്. 34 ശതമാനം സ്കൂളുകളും പകുതി ഓണ്ലൈനായും പകുതി ക്ലാസ് മുറികളിലുമായാണ് അധ്യയനം നടത്തുന്നത്. ജോണ്സ് ഹോപ്കിന്സ് സര്വകലാശാല, ലോക ബാങ്ക്, യുനിസെഫ് എന്നിവയുടെ സംയുക്ത സംരംഭമാണ് ട്രാക്കര്. ലോകത്തെ സ്കൂളുകളില് 54 ശതമാനം തുറന്നുപ്രവര്ത്തിക്കുന്നു. 80 ശതമാനത്തിലും അധ്യയനം മുടങ്ങിയിട്ടില്ല. പത്തുശതമാനം പൂര്ണമായും ഓണ്ലൈനില്. രണ്ടുശതമാനം സ്കൂളുകളില് അധ്യയനം പൂര്ണമായും മുടങ്ങിയെന്നും കണ്ടെത്തി. 53 ശതമാനം രാജ്യവും അധ്യാപകരെ വാക്സിന് മുന്ഗണനാ വിഭാഗത്തില് പെടുത്തി. മുതിര്ന്നവരെ അപേക്ഷിച്ച് പത്തുവയസ്സില് താഴെയുള്ളവര്ക്ക് കോവിഡ് വരാനും പകര്ത്താനുള്ള സാധ്യത കുറവാണെന്നും റിപ്പോര്ട്ടിലുണ്ട്.